Party Rock Anthem

"Party Rock Anthem" הוא סינגל של הצמד המוזיקלי LMFAO, בהשתתפות הזמרת לורן בנט והמפיק המוזיקלי גון-רוק (אנ'). השיר יצא לאור ב-25 בינואר 2011, כסינגל המוביל מתוך אלבום האולפן השני של הצמד, Sorry for Party Rocking, על ידי חברות התקליטים ויל.איי.אם מיוזיק גרופ, צ'ריטרי רקורדס, אינטרסקופ רקורדס ופנתר. השיר מולחן בסולם פה מינור בקצב של 130 פעימות לדקה. הוא עוקב אחר התקדמות אקורדים של Fm-E♭-D♭‎, וטווח הקול שלו הוא D♭3-A♭4. הווידאו קליפ לשיר פורסם ב-8 במרץ 2011 והופק על ידי הצמד, בסיוע הבמאי שינזו איי. בכוריאוגרפיה של הקליפ טיפלו חברי הצוות Quest Crew (אנ'). הקליפ הוא פרודיה על סרט האימה "28 יום אחרי" משנת 2002. לורן בנט, שמשתתפת בשיר, הופיעה גם היא בקליפ. הבמאי מיקי פיניגן תיאר את הרעיון של הקליפ: "הייתה מגפה, העולם השתגע, ברגע שהשיר יצא, כולם קיבלו את עצמם וכל מה שהם רוצים לעשות זה שאפל, כולם משאפלים". בקליפ מופיעים רקדנים שמבצעים Melbourne shuffle (אנ'), שהפך במהרה לפופולרי בארצות הברית. בעלילה של הקליפ, אשר מבוססת בצורה רופפת על הסרט 28 יום אחרי, מתעוררים רדפו וסקייבלו בבית חולים נטוש ושומם, עם הכיתוב על המסך "28 Days Later" כמו בפתיחה של הסרט, משם הם יוצאים לרחוב בו רוקדים מגוון רקדנים מהQuest Crew, הרחוב גם הוא נטוש, מלבד איש אחד עם תיק גב (שהופיע לראשונה בסופו של הקליפ לשיר Sorry for Party Rocking (אנ') שהיה הסינגל הקודם של הצמד) שרוקד שאפל לבדו. לרדפו וסקייבלו זה אולי נראה משונה במקצת, עד שמגיע דמות שמבוססת על לואיס מ־Left 4 Dead שמסביר לצמד ש"מאז שהשיר שוחרר, כל יום הם שאפלינג. שני שאפל, שלישי שאפל, כולם, כל העולם! הכל... זה יחדור לכם לעצמות" הצמד מנסה להתווכח אבל אז מתחילה המוזיקה של השיר והוא ממשיך "תכניסו את אלה לאוזניים" בעת שמגיש להם אוזניות Beats (אנ') ומבקש מהם לשתף פעולה. הם מהססים ויוצאים ממחסה שלקחו מאחורי מכונית, ומסתכלים על הרחוב תוך ריקוד מאולץ ולא משכנע. אדם זר צץ מאחד הבניינים ורץ למרכז הרחוב שם נעצר כמו צבי הקופא מול אורות רכב, אז רקדנים "זומבים" עטים עליו בידיים מורמות קדימה תוך כדי ריקוד שאפל נמרץ לצלילי השיר שהופכים אותו לאחד משלהם, רקדן חסר מחשבה שרק רוצה לעשות שאפל. המחזה מעורר האימה (כביכול לראות אדם הופך לזומבי) מכניס בצמד את היראה מהלא הנודע, והם מתחילים לעשות שאפל כאילו חייהם תלויים בכך. מכאן והלאה כל דמיון שהיה לסרט מתפוגג, כאשר הצמד רוקד ושר בקרבת הזומבים, שקיבלו אותם כאחד משלהם, ועכשיו פשוט משמשים כרקדני רקע. סצנת הריקודי רחוב נקטעת לטובת סצנה נפרדת מנותקת מהעלילה, בה הצמד בסמטה אפלה כשמאחוריהם רכב עם גג נפתח עם אורות דולקים, הסמטה אפופת ערפל סמיך, ובה גם רוקדים גון-רוק ולורן בנט, כאשר בנט מתחילה לשיר את החלק שלה, ואחרי מספר חזרות היא וגון-רוק פתאום מופיעים בחלק האחר של הקליפ, עכשיו ברחוב הנטוש עם עשרות רקדנים שעושים שאפל, צוות הרקדנים, האמנים האורחים והצמד עכשיו במרכז מעגל ברייקדאנס, הקרשנדו של השיר הוא עם חזרה של החלק של בנט, עד לשיא שבו חלק מהרקדנים מפעילים תותחי קונפטי ואחד הרקדנים מזנק גבוה באוויר בטרם נוחת על הרצפה אל תוך ריקוד "התולעת". מכאן כבר מדובר בסוג של קליפ היפ הופ טיפוסי, עם עשרות רקדנים והאמנים שמבצעים במקביל את השיר בליפסינק. השיר מסתיים במספר רקדנים אשר משתתפים במעגל הברייקדנס, עד שחותכים לשחור, עם שקופית שמציגה לוגו של השיר בא רואים דמות של איש קו הרוקד שאפל, ומאחוריו קווי המתאר של המילים EVERYDAY IM SHUFFLIN לצד צליל טריקת דלת, שלאחריו חוזר הביט החוזר בפעם האחרונה ללא כל מנגינה, דקלום של המילים "Every Day I'm Shufflin". השיר הגיע למקום הראשון במצעד הבילבורד הוט 100, והפך לשיר הראשון של הצמד שהגיע למקום הראשון בארצות הברית; הוא נשאר שם במשך שישה שבועות רצופים. השיר בילה בסך הכל 29 שבועות לא רצופים בעשירייה הפותחת של ההוט 100, והיה לשיר הראשון שבילה מעל ל-25 שבועות בעשירייה הפותחת, מאז "Apologize" של ואן ריפאבליק בשנים 2007–2008. השיר בילה 68 שבועות במצעד, שהיה אז המספר השלישי הרב ביותר של שבועות בהיסטוריה של המצעד. השיר הגיע ל-7 מיליון הורדות סך הכל בארצות הברית, והפך לשיר השני המהיר ביותר בהיסטוריה שהגיע להישג זה, כשהגיע אליו תוך 68 שבועות. השיר הוא הסינגל הדיגיטלי השלישי הנמכר ביותר מאז ש-Nielsen SoundScan החלה לספור מכירות דיגיטליות בשנת 2003. נכון לאוקטובר 2016, הוא מכר 8.1 מיליון עותקים בארצות הברית, ולמעלה ממיליון עותקים בבריטניה. זהו הסינגל הדיגיטלי השלישי הנמכר ביותר בכל הזמנים בארצות הברית. השיר היה לשיר השני המצליח ביותר בשנת 2011 במצעד הבילבורד הוט 100, והשיר ה-29 המצליח ביותר בשנת 2012. השיר אף היה לשיר השני המצליח ביותר בעשור השני של המאה ה-21 במצעד, כשלפניו הלהיט "Uptown Funk" של מארק רונסון וברונו מארס משנת 2014, שבילה 14 שבועות במקום הראשון סך הכל. השיר בילה אחד עשר שבועות במקום הראשון בניו זילנד ועשרה שבועות באוסטרליה. בניו זילנד, זהו הסינגל שנשאר במקום הראשון במספר השבועות הרב ביותר מאז להיטם של להקת ההיפ הופ הניו זילנדית סמאשפרוף (אנ'), "Brother" ב-2009, עם 45,000 עותקים שנמכרו. באוסטרליה, זהו הסינגל ששהה במקום הראשון במספר השבועות הרב ביותר מאז "I Wish I Was a Punk Rocker (With Flowers in My Hair)" של סנדי תום (אנ') ב-2006, והיה לסינגל הנמכר ביותר לשנת 2011. הסינגל זכה בתואר הפלטינה המחומשת באוסטרליה, והוא הסינגל הנמכר ביותר בכל הזמנים במדינה. הורדה דיגיטלית "Party Rock Anthem"‏ – 4:28 תקליטור סינגל "Party Rock Anthem" (Album Version)‏ – 4:23 "Party Rock Anthem" (Audiobot Remix)‏ – 6:01 רמיקסים "Party Rock Anthem" (Wideboys Radio Edit) – 3:25 "Party Rock Anthem" (Wideboys Club Mix) – 5:49 "Party Rock Anthem" (Benny Benassi Radio Edit) – 3:36 "Party Rock Anthem" (Benny Benassi Club Mix) – 6:17 "Party Rock Anthem" (Christopher Lawrence Radio Edit) – 3:38 "Party Rock Anthem" (Christopher Lawrence Club Mix) – 7:11 "Party Rock Anthem" (Arion Dubstep Remix) – 3:23 "Party Rock Anthem" (Russ Chimes Dub) – 6:25 "Party Rock Anthem" (Alesso Remix) – 5:49 "Party Rock Anthem" (Avollo Remix) – 6:17 "Party Rock Anthem" (DJ Enferno Remix) – 4:52 "Party Rock Anthem" (Kim Fai Remix) – 6:53 "Party Rock Anthem" (Millions Like Us Dubstep Remix) – 4:38 "Party Rock Anthem" (Alyn's Goin Hard Remix) – 4:20 "Party Rock Anthem" (Mt Parahaki Dubstep Remix) – 4:22 "Party Rock Anthem" (DJ Bent Dutch Remix) – 5:54 מידע על היצירה "Party Rock Anthem" באתר מיוזיק בריינז סרטון השיר "Party Rock Anthem" באתר יוטיוב LMFAO "Party Rock Anthem" Sheet Music musicnotes.com The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית) Party Rock Anthem, סרטון באתר יוטיוב Trust, Gary (2011-07-06). "LMFAO Brings the 'Party' to Top of Hot 100". Billboard. Nielsen Business Media, Inc. נבדק ב-2011-07-06. "LMFAO – Chart history". Billboard. נבדק ב-2014-08-15. "Weekly Chart Notes: LMFAO, 'The Voice,' Dee Snider". Billboard. 2012-05-18. נבדק ב-2014-08-15. Grein, Paul (2012-02-15). "Week Ending Feb. 12, 2012. Songs: Luv For Madonna | Chart Watch (NEW) – Yahoo Music". Music.yahoo.com. נבדק ב-2014-08-15. Trust, Gary (2 באוקטובר 2015). "Ask Billboard: Lady Gaga First Artist With Two 7-Million-Selling Downloads". Billboard. Prometheus Global Media. נבדק ב-3 באוקטובר 2015. {{cite web}}: (עזרה) Ami Sedghi (4 בנובמבר 2012). "UK's million-selling singles: the full list". Guardian. נבדק ב-4 בנובמבר 2012. {{cite news}}: (עזרה)